CELEX: 62010CN0156
Language: et
Date: 2010-04-06 00:00:00
Title: Kohtuasi C-156/10 P: Karen Goncharovi 6. aprillil 2010 esitatud apellatsioonkaebus Üldkohtu (neljas koda) 21. jaanuari 2010 . aasta otsuse peale kohtuasjas T-34/07: Karen Goncharov versus Siseturu Ühtlustamise Amet (kaubamärgid ja tööstusdisainilahendused), teine menetlusosaline Siseturu Ühtlustamise Ameti apellatsioonikojas: DSB

5.6.2010   
            
            
               ET
            
            
               Euroopa Liidu Teataja
            
            
               C 148/21
            
         Karen Goncharovi 6. aprillil 2010 esitatud apellatsioonkaebus Üldkohtu (neljas koda) 21. jaanuari 2010. aasta otsuse peale kohtuasjas T-34/07: Karen Goncharov versus Siseturu Ühtlustamise Amet (kaubamärgid ja tööstusdisainilahendused), teine menetlusosaline Siseturu Ühtlustamise Ameti apellatsioonikojas: DSB
   (Kohtuasi C-156/10 P)
   2010/C 148/32
   Kohtumenetluse keel: saksa
   
      Pooled
   
   
      Apellant: Karen Goncharov (esindajad: Rechtsanwalt A. Späth ja Rechtsanwalt G. N. Hasselblatt)
   
      Teised menetlusosalised: Siseturu Ühtlustamise Amet (kaubamärgid ja tööstusdisainilahendused), DSB
   
      Apellandi nõuded
   
   
               1.
            
            
               tühistada Üldkohtu 21. jaanuari 2010. aasta otsus kohtuasjas T-34/07;
            
         
               2.
            
            
               tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 4. detsembri 2006. aasta otsus (asi R 1330/2005-2);
            
         
               3.
            
            
               mõista kohtukulud ja apellatsioonikojas toimunud menetluse kulud ning apellandil tekkinud kulud välja ühtlustamisametilt;
            
         
      Väited ja peamised argumendid
   
   Üldkohtu 21. jaanuari 2010. aasta otsus kohtuasjas T-34/07 tuleb tühistada, kuna see rikub nõukogu 20. detsembri 1993. aasta määruse nr 40/94 ühenduse kaubamärgi kohta (nüüd Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta) artikli 8 lõike 1 punktist b tulenevat suhtelist keeldumispõhjust.
   Üldkohus kohaldas vääralt segiajamise tõenäosuse hindamise üldpõhimõtteid. Eelkõige ei hinnanud Üldkohus piisavalt käesoleva juhtumi asjaolusid, sest jättis arvesse võtmata, et käsitletavad kaubamärgid koosnevad peamiselt akronüümidest.
   Üldkohus põhjendas oma otsust vaid empiirilise kaalutlusega, mille kohaselt tarbija omistab enam tähelepanu sõna esimesele osale. Selles mõttes ei piisa „W” tähe erinevast kujust vaidlustatud kaubamärgi visuaalse ja kõlalise sarnasuse kõrvaldamiseks.
   Üldkohus jättis sealjuures arvesse võtmata, et vastandatud kaubamärkide puhul ei ole tegemist sõnadega, vaid akronüümidega. Kohtuotsuse põhjendused osutavad sellele, et Üldkohus ei hinnanud segiajamise tõenäosust piisavalt ja piirdus pigem tuginemisega empiirilisele kaalutlusele, mida käesoleval juhul ei ole üleüldse võimalik kohaldada.
   Tarbija on nimelt harjunud akronüümide puhul pöörama tähelepanu igale üksikule tähele eraldi. Empiirilised kaalutlused, mis kehtivad sõnadest koosnevate sõnamärkide kohta, ei ole seetõttu otseselt kohaldatavad sõnamärkide suhtes, mis koosnevad akronüümidest.